
Pääkirjoitus 

Hannu  Karttunen 


Kädessäsi  on  nyt  todella  harvinainen  keräilykappale,  Skepsiksen  jäseniehden  en¬ 
simmäinen  numero. 

Oiemme  lupaiiieet  omaa  jäseniehteä  jo  pitemmän  aikaa,  mutta  muiden  kiireiden 
vuoksi  sen  tekeminen  on  aina  viivästynyt.  Nyt  sitten,  vihdoin  ja  viimein,  tähänkin 
puuhaan  on  päästy  käsiksi.  Lehden  yhtenä  tarkoituksena  on  tietenkin  tiedottaa 
jäseniiiemme  yhdistyksen  toiminnasta.  Toivomme  myös  lukijoita  löytyvän  jäse¬ 
nistömme  ulkopuoieita,  ja  pyrimme  levittämään  skeptistä  elämänasennetta  mm. 
lähettämällä  tätä  lehteä  kirjastoihin. 

Tämä  ensimmäinen  numero  on  vasta  jonkinlainen  koenumero;  emme  suinkaan  ole 
vielä  lopullisesti  päättäneet,  miltä  lehden  täytyy  näyttää  ja  millainen  sen  sisällön 
tulee  olla.  Tämän  koenumeron  toimittajat  eivät  myöskään  halua  mitenkään  omia 
toimitustyötä  itselleen.  Jos  joku  muu  on  halukas  hommaa  vetämään,  tulemme 
tarjoamaan  hänelle  kaiken  tukemme.  Toivoisimme  nyt  jäseniltämme  aktiivista 
kannanottoa  mm.  seuraaviin  asioihin: 

-  Millainen  lehden  sisällön  pitäisi  olla?  Onko  pääpaino  jäsenistön  omissa 
kirjoituksissa,  vai  yritämmekö  kerätä  ja  kääntää  ulkomaista  materiaalia 

-  Kuinka  usein  lehden  pitäisi  ilmestyä?'  (Tavoitteena  on  neljä  numeroa 
vuodessa.) 

-  Millainen  lehden  ulkoasun  pitäisi  olla? 

-  Ehdokkaita/vapaaehtoisia  lehden  toimitustyöhön? 

Odotamme  myös  innokkaina  Skepsiksen  jäsenten  ja  muidenkin  kirjoituksia.  Jut¬ 
tuja  voi  toistaiseksi  lähettää  ns.  päätoimittajalle,  joka  huolehtii  tämän  lehdykän 
tulostamisesta  TEX-ladontaohjelman  suosiollisella  avustuksella.  Jos  juttu  on  ko¬ 
vin  pitkä,  käsittelyä  helpottaa  huomattavasti,  mikäli  voit  toimittaa  sen  tietoko¬ 
neelle  kelpaavassa  muodossa.  Mahdollisia  tapoja  ovat: 

1)  5,25  (360  Kb  tai  1,25  Mb)  tai  3,5  tuuman  DOS-levyke 

2)  Jos  voit  käyttää  jotain  verkossa  olevaa  tietokonetta,  lähetä  tekstisi  Decnet- 
osoitteeseen  OPMVAX:  :HKARTTUNEN  tai  EARN-OSOitteeseen  HKARTTUNnFINFUN. 
Jos  haluat  yksityiskohtaisempia  ohjeita,  älä  epäröi  kysyä. 

Torinon  käärinliina  paljastui  väärennökseksi 

Matti  Virtanen 


Kulunut  syksy  toi  ratkaisun  yhteen  satoja  vuosia  kestäneeseen  uskonnolliseen 
kiistaan.  Torinon  kardinaali  Anastasio  Ballestrero  ilmoitti  julkisesti  lokakuun 
puolivälissä,  että  hänen  katedraalinsa  pyhäinjäännöksiin  kuuluva  niin  sanottu 
Torinon  käärinliina  on  keskiaikainen  väärennös. 

Monet  uskovaiset  olivat  pitäneet  liinaa  itsensä  Jeesus  Kristuksen  hautauskaapu- 
na,  johon  kuolleista  herääminen  olisi  jättänyt  ihmiskunnan  vapahtajasta  erään¬ 
laisen  painokuvan.  Epäilijöitäkin  on  riittänyt;  heistä  merkittävimpiä  ovat  olleet 
lähes  kaikki  paavit,  joiden  skeptisyyden  takia  käärinliinaa  ei  siirretty  lähemmäs 
Vatikaanin  pyhää  istuinta.  Torinon  käärinliina  pysyi  provinsiaalisena  pyhäinjään¬ 
nöksenä.  jonka  "arvoitus"  näytti  kiehtovan  eniten  Yhdysvaltain  katolilaisia. 

1970-luvun  lopulla  suoritetut  tutkimukset  antoivat  aihetta  olettaa,  että  käärin¬ 
liina  on  tehty  keskiajalla.  Liinasta  löytyi  mm.  gelatiinipohjaista  ainetta,  johon 
oli  sekoitettu  punaisia  okrahiukkasia.  Tummista  kohdista  puolestaan  löytyi  syn¬ 
teettisiä  vermilionihiukkasia.  Sekä  gelatiini  että  vermilioni  viittaavat  vahvasti 
1300-lukuun.  The  Skeptical  Inquirer  -lehden  numero  VI/3  sisältäää  useita 
artikkeleita,  jotka  käsittelevät  näitä  ensimmäisiä  tutkimuksia. 

Arvoitus  ratkesi  lopullisesti  kirkon  uskallettua  vuosikausia  kestäneen  epäröintinsä 
jälkeen  luottaa  arkeologian  perusmenetelmään,  radiohiiliajoitukseen.  Tuossa  me¬ 
netelmässähän  mitataan  radioaktiivisen  hiili-14  -isotoopin  osuutta  orgaanisessa 
materiaalissa.  (Mitä  vähemmän  raskasta  isotooppia  on  jäljellä,  sitä  vanhempi 
tutkittava  kohde  on.)  Kirkko  ja  kansainvälinen  tutkijaryhmä  pääsivät  yhteisym¬ 
märrykseen  tämän  tutkimusmenetelmän  käytöstä  1987, 

Viime  talvena  kirkon  luottamus  tiedemiehiin  näytti  vielä  horjuvan.  Alkuperäi¬ 
sen  tutkimussopimuksen  mukaan  radiohiiliajoitus  piti  suoritettaman  seitsemässä 
laboratoriossa.  Kirkon  omat  tieteelliset  neuvonantajat  rajasivat  kuitenkin  neljä 
laboratoriota  ulkopuolelle  ja  antoivat  armon  vain  Oxfordin  ja  Arizonan  yliopis¬ 
toille  sekä  Zurichin  teknilliselle  korkeakoululle.  Päätös  sai  monet  epäilemään, 
että  kirkko  yritti  tutkimusaineistoa  pienentämällä  tehdä  tuloksista  epävarmem¬ 
pia.  Pelättiin,  että  jos  yksi  kolmesta  laboratoriosta  saa  muista  selvästi  poikkeavan 
iänmäärityksen,  koko  ajoitus  voidaan  saattaa  kyseenalaiseen  valoon  -  Jos  poik¬ 
keavia  ajoituksia  olisi  ollut  yksi  seitsemästä,  ongelma  olisi  jäänyt  olemattomaksi. 
Kirkon  diskvalifioimat  laboratoriot  kehottivat  jopa  hylkäämään  koko  projektin. 

ellei  tutkimusta  palauteta  alun  perin  aiottuun  laajuuteen.  Boikottiin  ei  kuiten¬ 
kaan  ryhdytty,  ja  pyhästä  kankaasta  ieikattiin  huhtikuussa  postimerkin  kokoinen 
pala,  joka  jaettiin  koimeen  osaan. 

Kesäiiä  ajoituksesta  tihkui  ennakkotietoja.  Oxfordin  yliopiston  arkeoiogian  ja 
taidehistorian  iaboratorion  ajoitusyksikön  johtaja,  tohtori  Robert  Hedges  ilmoitti 
tiedotusvälineille,  että  käärinliina  vaikuttaa  vakuuttavalta.  "  Jos  se  on  väärennös, 
se  on  erittäin  hyvä",  hän  kertoi,  mutta  ei  ilmoittanut  kantaansa  liinan  ikää  kos¬ 
kevaan  kysymykseen.  Jännitys  tiivistyi.  (Itse  asiassa  Hedgesillä  ei  ilmeisesti  ollut 
itse  pääasiasta  varmaa  tietoa,  koska  tutkimus  tehtiin  kaksoissokkomenetelmällä, 
jonka  toteutuksen  koordinoi  British  Museum  Lontoossa.) 

Vasta  lokakuussa  tuli  lopullinen  tieto,  kun  kardinaali  Ballestreros  piti  tiedotusti¬ 
laisuutensa:  Kolmen  laboratorion  tutkimus  oli  osoittanut  95  prosentin  todennä¬ 
köisyydellä,  että  Torinon  käärinliina  on  valmistettu  vuosien  3260  ja  1390  välisenä 
aikana.  Ballestrerosin  tieteellinen  neuvonantaja  professori  Luigi  Gonella  tunnusti 
vielä  julkisesti,  että  "hiili-14  -ajoitus  on  nykyaikaisinta  teknologiaa  ja  toimii  melko 
hyvin."  Katolinen  kirkko  näyttää  nykyisen  paavin  aikana  astuneen  todella  aimo 
harppauksen  kohti  nykyaikaa:  tämän  vuosikymmenen  alkupuolella  palautettiin 
maine  Galileo  Galileille  ja  nyt  annetaan  tunnustusta  modernille  arkeologialle. 

Niinkuin  odottaa  sopii,  koko  kristikansa  ei  pysy  näin  kovassa  vauhdissa  mukana. 
Käärinliinan  "aitoutta"  propagoiva  yhdysvaltalainen  järjestö  Holy  Shroud  Guild 
vakuutti  heti  tutkimustulosten  selvittyä,  ettei  radiohiiliajoitus  ole  ratkaissut  mys¬ 
teeriä.  Myös  Ballestrero  itse  levitti  tiedotusvälineille  käsitvstä,  jonka  mukaan 
käärinliinalla  olevan  kuvan  syntyyn  liittyy  jotakin  mystillistä.  Hänen  mukaansa 
kuvan  syntymiseen  liittyviä  ongelmia  on  selviteltävä  jatkotutkimuksissa.  "Liinaan 
painautuneen  kuvan  arvo  on  huomattava.  -  -  Käärinliina  on  ja  tulee  olemaan 
Jeesuksen  kasvoja  esittävä  pyhä  ikoni”,  Torinon  kardinaali  kehui  maalliseksi  to¬ 
dettua  aarrettaan. 

Jatkotutkimuksia  liinalla  olevan  kuvan  syntytavasta  on  tietenkin  mukava  odotel¬ 
la  vaikkapa  joulun  tai  pääsiäisen  pitkäveteisinä  päivinä.  Ajankuluksi  suosittelen 
kiinnostuneille  Joe  Nickelin  teosta  Inquest  on  the  Shroud  of  Turin  (Promet- 
heus  Books  1987).  Siina  kerrotaan  liinan  historia  sen  ensimmäisestä  omistajas¬ 
ta,  1300-luvun  puolivälissä  eläneestä  ritari  Geoffrey  de  Charnusta  tämän  vuosi¬ 
kymmenen  puoliväliin  asti.  Nickelillä  oli  työssään  avustajina  seitsemänjäseninen 
neuvottelukunta,  johon  kuului  oikeuslääkäri,  taidehistorioitsija,  rikostutkija,  raa¬ 
matunhistorian  tutkija,  fyysikko  ja  valokuvauskemian  asiantuntija  sekä  keskiajan 
tyyleihin  perehtynyt  kuvataiteilija.  Tämän  joukon  avustuksella  Nickei  on  tuotta¬ 
nut  pellavakankaalle  "mystisiä"  kuvia,  joita  ei  hevin  erota  alkuperäisestä  Torinon 
väärennöksestä. 

Homeopatia:  toimii,  ei  toimi  ... 

Matti  Virtanen 


Menneenä  kesänä  näyteltiin  farmakoiogian  maaiimassa  tragikomedia,  jossa  ei 
näyttänyt  olevan  sankareita  ollenkaan.  Näytelmän  aiheena  oli  homeopatiaksi 
kutsuttu  200  vuotias  vaihtoehtoinen  lääkintämuoto  ja  näyttämönä  ranskaiainen 
valtion  tutkimuslaitos  Institut  National  de  la  Sante  et  de  la  Recherche  Medi- 
cale  eli  INSERM.  Näytelmän  käsikirjoitus  oli  laadittu  arvovaltaisen  tiedelehden 
Naturen  toimituksessa. 

Tarina  alkoi  jo  pari  vuotta  sitten,  kun  Insermin  tutkija,  farmakologi  Jacques 
Benveniste  lähetti  Naturelle  omituisen  tutkimusraportin.  Siinä  selviteltiin  erään 
vasta-aineen  aiheuttamaa  allergista  reaktiota  soluviljelmässä.  Tulos  oli,  että 
reaktio  syntyy  silloinkin,  kun  vasta-aineliuos  on  laimennettu  homeopatian  sään¬ 
töjen  mukaan  täysin  vetiseksi.  Sellainen  tulos  olisi  tietysti  mahtava  todiste  ho¬ 
meopaattisen  lääkinnän  puolesta:  alan  harrastajat  väittävät  nimittäin,  että  liuos 
kantaa  mukanaan  eräänlaista  sormenjälkeä  alkuperäisestä  lääkeaineesta  senkin 
jälkeen  kun  aineen  viimeinen  molekyyli  on  laimennettu  jäljettömiin.  Alan  kum¬ 
mallisuuksiin  kuuluu  myös  se,  että  lääkkeen  vaikutus  saattaa  tehostua  laimen¬ 
tamisen  myötä.  Liioittelematta  voidaan  sanoa  homeopaattien  väittävän,  että 
vedellä  on  hyvä  muisti. 

Benvenisten  käyttämät  liuokset  olivat  todella  sellaisia,  että  niissä  ei  voinut  olla 
enää  yhtään  ainoaa  vasta-ainemolekyyliä  jäljellä.  Moiset  tulokset  eivät  vakuut¬ 
taneet  Naturen  toimitusta,  joka  kehotti  häntä  tekemään  kokeensa  uudelleen 
entista  tarkemmin.  Tutkija  totteli  kiltisti,  ja  saipa  hän  samanlaiset  kokeet  käyn¬ 
tiin  myös  kuudessa  muussa  laboratoriossa.  Korjausten  jälkeen  tulokset  näyttivät 
yhä  positiivisia  tuloksia  homeopatialle.  Artikkelia  arvostellut  asiantuntijaryhmä 
ei  enää  pystynyt  löytämään  tutkimusraportista  uusia  virheitä.  Samaan  aikaan 
Insermin  homeopatiatutkimus  oli  herättänyt  Ranskassa  julkista  kohua  -  Benve- 
nistestä  tehtiin  lehdistössä  toisinajattelevaa  sankaria,  joka  taistelee  dogmaattista 
ja  materialistista  tiedeyhteisöä  vastaan.  Naturen  toimitus  oli  vaikeassa  tilan¬ 
teessa.  Julkaistako  vai  ei? 

Naturen  päätoimittaja  John  Maddox  päätti  julkaista.  Hän  asetti  kuitenkin  Ben- 
venistelle  sen  ehdon,  että  Naturen  oman  tutkijaryhmän  on  päästävä  Insermin 

laboratorioon  tutkimaan  kaikki  oleellinen  aineisto.  Benveniste  suostui,  ja  tutki¬ 
musraportti  julkaistiin  Naturen  kesäkuun  numerossa.  Nature  varmisteli  selus¬ 
taansa  julkaisemalla  raportin  vieressä  päätoimittajan  kommentin,  jonka  mukaan 
Benvenisten  esittämillä  tutkimustuloksilla  ei  voi  olla  mitään  fysikaalista  perustaa. 

Heinäkuussa  Maddox  lähetti  Pariisin  lähellä  sijaitsevaan  Insermin  laboratorioon 
tutkijaryhmänsä,  johon  kuuluivat  hänen  itsensä  lisäksi  Yhdysvaltain  liittovaltion 
lääketieteellisen  tutkimuslaitoksen  NIH:n  tutkija  Walter  Stewart  ja  Amerikan 
skeptikoiden  yhden  miehen  iskuryhmä,  taikuri  James  Randi.  Ryhmä  myllersi 
laboratoriossa  sopimuksen  mukaan  ja  kirjoitti  Benvenisten  työstä  murskaavan 
raportin,  joka  julkaistiin  heinäkuuun  lopussa.  Sen  mukaan  tutkimuspöytäkirjoja 
oli  pidetty  huolimattomasti,  tulokset  vaihtelivat  vuodenaikojen  ja  kirjanpitäjien 
mukaan  ja  mikä  murskaavinta:  kun  kokeet  tehtiin  Stewartin,  Maddoxin  ja  Randin 
valvonnassa,  odotettua  reaktiota  soluviljelmässä  ei  tapahtunut. 

Allekirjoittanut  keskusteli  asiasta  James  Randin  kanssa  elokuussa,  jolloin  tai¬ 
kurimme  vielä  valmisteli  Euroopan-kiertuettaan  Randin  mukaan  heidän  kolmen 
miehen  tutkimusryhmänsä  ei  edes  julkaissut  Naturen  jutussaan  kaikkein  raskaut- 
tavinta  aineistoaan  Benvenisteä  vastaan.  Hän  antoi  ymmärtää,  että  tutkimus¬ 
ryhmän  raportin  sävy  oli  tyrmäävä  juuri  tämän  takataskuun  jätetyn  lisäaineiston 
vuoksi. 

Asiasta  nousi  valtava  julkinen  meteli,  koska  Nature  oli  käyttäytynyt  vallan  toisin 
kuin  arvovaltaiselta  tieteelliseltä  julkaisulta  on  sopinut  odottaa.  Muut  tiedelehdet 
kyselivät,  miksi  ihmeessä  salapoliisiryhmä  lähetettiin  epäilyksenalaiseen  labora 
torioon  vasta  tulosten  julkistamisen  jälkeen  Koko  operaation  taustalla  epäiltiin 
olevan  Maddoxin  suunnittelema  levikkikampanja.  Nature  lähetti  kiistan  eri  vai- 
heissä  lehdistötiedotteita  ja  sai  rutkasti  julkisuutta.  Benvenisten  tyrmäämistä 
verrattiin  kärpäsen  ampumiseen  tykillä,  ja  loukattu  homeopatian  tutkija  saikin 
osakseen  suutta  sympatiaa,  eikä  pelkästään  Ranskan  lehdistössä. 

Ranskan-matka  ja  sen  jälkeinen  myllerrys  olivat  ilmeisesti  hieman  liikaa  myös 
Randille.  Syyskuun  alussa  Yhdysvaltain  Skepsiksen  eli  CSICOPin  toiminnanjoh¬ 
taja  Mark  Plummer  ilmoitti,  että  Randin  Euroopan  kiertue  on  peruutettu  pää¬ 
henkilön  sairauden  vuoksi.  Sairauden  syy  oli  kuulemma  ylirasitus.  Scientific 
American  -lehden  mukaan  Maddox  ei  kadu  tekojaan.  Hänen  mukaansa  kaikki 
mukana  olleet  ovat  oppineet  paljon.  "Tosin  se,  onko  Benveniste  oppinut  mitään, 
onkin  jo  toinen  juttu".  Maddox  pohtii. 

Suomalainen  julkisuus  sivuutti  koko  herkullisen  jupakan  vähin  äänin.  Se  kuvastaa 
hyvin  suomalaisen  tiedekirjoittelun  lamaa:  monien  tutkijoiden  mieliä  kuohutta¬ 
nut  skandaali  olisi  ollut  hyvä  esimerkki,  jonka  kautta  olisi  voinut  tarjota  lukijoille 

oleellista  ja  opettavaista  asiaa  tieteellisen  työn  luonteesta  ja  tiedeyhteisön  käyt¬ 
täytymisestä.  Rohkenen  tehdä  ennustuksen:  Kun  homeopatiasta  seuraavan  ker¬ 
ran  jaariteiiaan  jossakin  suomalaisessa  tiedotusväiineessä,  aian  harrastajat  mai¬ 
nitsevat  "arvovaltaisessa  Nafure-lehdessä  julkaistun"  Benvenisten  tutkimuksen 
vakuuttavaksi  todisteeksi  homeopaattisen  liuoksen  voimasta.  Sääli  lukijoita. 

Asiaan  liittyviä  artikkeleita  ovat  mm. 

Nature,  333,  ss.  816-818,  30  June  1988. 

New  Scientist,  119,  s.  39,  14  July  1988. 

Nature.  334,  ss.  285-291,  28  July  1988. 

Scientific  American,  ss.  16-18.  September  1988. 


Uutisia 

Koonnut  Matti  Virtanen 


Välirauha  lääkintärintamalla? 

Lääkintöhallitus  piti  syyskuun  lopussa  yhteisen  seminaarin  ns.  vaihtoehtoisten 
lääkintämuotojen  edustajien  kanssa.  Tapaamista  mainostettiin  laajasti,  television 
pääuutislähetystä  myöten.  Juttujen  sävy  oli  se,  että  "virallisen  lääketieteen" 
ja  vaihtoehtolääkinnän  edustajat  ovat  vihdoin  paiskanneet  kättä  ja  jättäneet 
keskinäisen  kinastelun  sikseen. 

Lääkintöhallituksen  puolelta  antoi  lausuntoja  ylilääkäri  Jouko  Söder.  Suomen 
tietotoimiston  mukaan  hän  sanoi,  että  vaihtoehtoiset  hoidot  ovat  tulleet  pysy¬ 
västi  osaksi  terveydenhuoltoa  ja  potilaalla  tulee  olla  oikeus  valita  hoitomuotonsa. 
Hän  piti  tärkeänä  vaihtoehtoisten  hoitojen  tutkimuksen  lisäämistä. 

Seminaarin  yhteydessä  julkistettiin  taas  tietoja  vaihtoehtolääkinnän  suosiosta. 
Tutkimukset  kertovat,  että  32  prosenttia  suomalaisista  on  joskus  käyttänyt  näitä 
hoitomuotoja.  Jos  mukaan  lasketaan  luontaistuotteiden  käyttäjät,  voidaan  jo 
väittää,  että  40  prosenttia  suomalaisista  luottaa  vaihtoehtolääkintään. 

Yrteillä  aidsia  vastaan 

Uutistoimisto  UPI  kertoi  syyskuussa,  että  Genevessä  toimiva  "holistisen"  lää- 
kinnän  keskus  on  kehittämässä  yrittilääkintää  aidsin  eli  immuunikadon  hoitoon. 
Hankkeen  takana  ovat  lännessä  runsaasti  mainetta  niittäneen  julkkisgurun  Ma- 
harishi  Mahesh  Yogin  opetuslapset. 

"Maharishi  European  Research  Universityä”  edustava  professori  Robert  Croughs 
kehui  uutistoimiston  jutussa,  että  aids-tutkijat  kaikkialta  maailmassa  ovat  kiin¬ 
nostuneet  hänen  projektistaan,  joka  perustuu  ikivanhaan  intialaiseen  hoitomuo¬ 
toon  "maharishi  ayurvedaan".  Menetelmään  kuuluu  yrttiruokavaiion  lisäksi  me- 
ditointia  eli  mietiskelyä  -  tai  syvärukousta,  kuten  jotkut  sanovat. 

Croughs  tietää  myös  syyn  maharishi-hoidon  tehoon:  "länsimaiset"  hoitomuo¬ 
dot  eivät  toimi  tyydyttävästi,  koska  ne  eivät  suhtaudu  ihmiseen  kokonaisuutena 
vaan  keskittyvät  yksipuolisesti  joihinkin  oireisiin.  Niillä  on  siten  myös  haitallisia 
sivuvaikutuksia,  joita  ruumiin  ja  hengen  tasapainoa  korostava  maharishi-hoito  ei 
tietenkään  aiheuta  lainkaan. 

Käyttikö  Brezhnevkin? 

Kaikki  varmaan  kuulivat  viime  keväänä,  että  Yhdysvaltain  presidentti  ja  hänen 
puolisonsa  ovat  paljastuneet  astrologian  harrastajiksi.  Valkoisen  talon  entisen 
kansliapäällikön  Donald  T.  Reganin  muistelmissa  kerrotaan,  miten  rouva  Nancy 
Reagan  konsultoi  tähdistäkatsojia  ja  keskusteli  saamistaan  tiedoista  miehensä 
Ronald  Reaganin  kanssa. 

Väitettiin  jopa,  että  astrologien  neuvot  olisivat  vaikuttaneet  presidentin  päätök¬ 
siin.  Totuus  lienee,  että  tähtikuvioiden  vaikutusvalta  rajoittui  Reaganien  aikatau¬ 
lun  valmisteluun  -  tähdet  tuskin  neuvoivat  Reagania  ryhtymään  tähtien  sotaan. 

Yhdysvaltalaisia  tietysti  nolotti  koko  juttu,  ja  sikäläiset  tiedotusvälineet  tekivät 
parhaansa  selittääkseen  astrologian  suosiota.  CSICOPin  toimisto  Buffalossa  oli 
Reaganien  ansiosta  kuin  piirityksen  kohteena,  toiminnanjohtaja  Mark  Plummer 
kertoi  toukokuussa.  Toimittajat  valtakunnan  kaikista  osista  soittelivat  CSICO- 
Piin  ja  utelivat  astrologian  syvintä  olemusta. 

New  York  Times  sai  oivallisen  idean:  juuri  ennen  Reaganien  Moskovan-matkaa 
toukokuun  lopulla  lehti  julkaisi  tarinan  neuvostoliittolaisten  salaisesta  viehtymyk¬ 
sestä  astrologiaan  ja  muihin  salatieteisiin.  Jutussa  oli  päähenkilönä  Dzhuna  Da- 
vitashvili,  gruusialaissukuinen  seurapiirimeedio,  joka  pitää  vastaanottoa  Mosko¬ 
vassa.  Dzhunalla  on  omien  sanojensa  mukaan  parantava  voima,  jonka  hän  on 
vaatimattomasti  nimennyt  D-voimaksi. 

Dzhuna  ei  uteluista  huolimatta  paljasta,  pääsikö  hän  kokeilemaan  D-voimaansa 
kuolinvuoteella  maanneeseen  Leonid  Brezhneviin,  kuten  Moskovassa  väitetään. 
"  Hippokrateen  vala"  kuulemma  sitoo  hänen  huulensa  siinä  asiassa.  Mutta  yhden 
asian  Dzhuna  paljastaa  New  York  Timesille:  Brezhnev  oli  kuulemma  kerran 
sanonut  terveysministerilleen,  että  D-voimaan  perustuvaa  hoitoa  varten  pitäisi 
Dzhunalle  rakentaa  kokonainen  valtion  klinikka. 

Amerikkalaisia  varmaan  kovasti  naurattaa  ja  huojentaa  moinen  venäläinen  tai- 
kauskoisuus. 

Punaiset  silmät 

Jos  vanhat  merkit  pitävät  paikkansa,  uusi  vuosi  tuo  taas  jostakin  päin  Aasiaa 
tuoreita  tietoja  hirmuisesta  lumimiehestä  Jetistä  ja  hänen  serkuistaan,  joista  kuu¬ 
luisimpia  lienevät  neuvostoliittolainen  Alma  ja  yhdysvaltalainen  Bigfoot. 

Kryptozoologian  harrastajat  muistanevat  viime  vuosilta  muun  muassa  vuorikiipei¬ 
lijöiden  kruunaamattoman  kuninkaan  Reinhold  Messnerin  yrityksen  päästä  Jetin 
jäljille.  Messnerhän  väitti  nähneensä  lumimiehen  laskeutuessaan  alas  yhdeltä  Hi¬ 
malajan  8  000  -metriseltä  huipulta.  Seuraavana  keväänä  hän  lähti  retkikunnan 
kanssa  kyttäämään  otusta,  mutta  joutui  vetämään  vesiperän. 

Neuvostoliittolaisella  tutkijaryhmällä  oli  viime  tammikuussa  parempi  onni  Pami- 
rin  vuoristossa  lähellä  Afganistanin  rajaa:  Uutistoimisto  Tass  kertoi,  että  tieteel¬ 
linen  retkikunta  oli  nähnyt  lumimiehen  yöllä  noin  35  metrin  päästä.  Retkikunnan 
johtaja  selitti  Tassille,  että  oliota  ei  valokuvattu,  koska  "sen  arveltiin  säikkyvän 
salamavaloa".  Hmmm... 

Lumimies  elää  sitkeästi  Neuvostoliiton  tiedotusvälineissä.  Eräs  silminnäkijä  kertoi 
taannoin  Moskovan  radion  ohjelmassa,  että  otus  on  kaksimetrinen  ja  sillä  on 
punaiset  silmät. 


Kirjallisuutta 


Ufojen  pitkästyttävä  viesti 

Hannu  Karttunen 


Tapani  Koivula:  Ufojen  kosminen  viesti,  WSOY  1988. 

Koivulan  sanoma  tiivistyy  kirjan  viimeisen  kappaleen  otsikossa  Tiede  on  tuhon 
tie.  Vaihtoehdoksi  tarjotaan  jonkinlaista  maailmojasyleilevää  holistista  uskon¬ 
toa,  johon  ufopilotit  haluavat  saada  meidät  uskomaan.  Kirjalle  on  muutenkin 
tyypillistä  voimakas  uskonnollinen  sävy.  jos  tässä  olisikin  kaikki,  kirja  pitäisi 
luokitella  uskonnolliseksi  julistukseksi,  jolla  ei  ole  mitään  tekemistä  tieteellisen 
maailmankuvan  kanssa  ja  johon  tieteellä  ei  siten  ole  mitään  sanottavaa.  Mutta, 
mutta...  heti  kirjan  alussa  Koivula  vaatii  ufotutkimuksen  tunnustamista  tieteel¬ 
liseksi  työksi.  Tällainen  ristiriitainen  ajattelu  on  rajatiedon  edustajille  tyypillistä: 
dogmaattiseen  uskoon  perustuva  oppi  on  tunnustettava  tieteeksi,  mutta  sitä  ei 

saa  arvioida  tavanomaisilla  tieteellisillä  kriteereillä.  (Muuten:  Koivula  on  ark¬ 
kitehti.  Ihmettelenpä,  mahtaako  hän  perustaa  lujuuslaskelmansa  vihaamaansa 
nykyaikaiseen  luonnontieteeseen  vai  ufojen  kosmiseen  rakkauteen.) 

Koivula  yrittää  vakuuttaa  lukijaa  esittelemällä  suuren  määrän  havaintokertomuk¬ 
sia.  Niillä  on  kuitenkin  vain  kaunokirjallista  arvoa,  sillä  ne  hyväksytään  kritiikit¬ 
tömästi,  ilman  minkäänlaista  analyysiä.  Skeptisemmät  ufotutkimukset  Koivula 
kuittaa  vajaan  kahden  sivun  katkeransävyisellä  hyökkäyksellä  Philip  Klassia,  Do¬ 
nald  Menzeliä  ja  Carl  Sagania  vastaan.  Samassa  rytäkässä  saa  osansa  myös 
Skepsis  yleensä  ja  Nils  Mustelin  erityisesti,  sekä  ilmeisesti  myös  allekirjoittanut, 
vaikka  nimeä  ei  mainitakaan. 

Koivula  hyökkää  mielellään  skeptikoiden  joskus  hieman  ivallista  asennetta  koh¬ 
taan.  Kirjaa  lukiessani  aloin  aavistaa  syyn:  Koivulan  huumorintaju  paljastuu 
tylsästä  mutta  onneksi  lyhyestä  kappaleesta,  jonka  otsikkoon  Kosmista  huumo¬ 
ria. 

Kirjallisuusviitteitä  on  runsaasti,  mutta  kriittisiä  julkaisuja  varotaan  visusti  mai¬ 
nitsemasta.  Sen  sijaan  Koivula  kärrää  eteemme  sellaisia  auktoriteetteja  kuin  Uri 
Geller,  George  Adamski,  National  Enquirer  jne.  Asiaa  tuntemattomille  ker¬ 
rottakoon,  että  National  Enquirer  on  amerikkalaisten  supermarkettien  kassoilla 
myytävä  iltapäivälehti,  jonka  rinnalla  Iltalehti  on  kuin  koulukirja.  Ihmetystäni 
herätti  myös  sivulla  26  oleva  erilaisia  ufoja  esittävä  kuva.  Mallit  on  kuvatekstin 
mukaan  poimittu  Allan  Hendryn  kirjasta  The  UFO  Handbook.  Perusteellisen 
etsimisen  jälkeen  onnistuin  löytämään  vain  kaksi  jonkinlaista  samankaltaisuutta 
kuvan  45  erilaisen  ufon  ja  Hendryn  kirjan  välillä.  Toinen  näistä  oli  lisäksi  tasasi- 
vuinen  kolmio,  jonka  Hendry  esittää  havainnollistaakseen  ihmismielen  taipumusta 
täydentää  puutteellisia  kuvioita. 

Mikä  sitten  on  se  ihmeellinen  kosminen  viesti?  Ette  ikinä  arvaal  Eläkää  so¬ 
vussa,  lopettakaa  asevarustelu,  lakatkaa  saastuttamasta  ja  rakastakaa  toisianne 
Todella  omaperäistä.  Jos  nyt  muualta  avaruudesta  saapunut  vierailija  todella¬ 
kin  haluaisi  saada  meidät  vakuuttumaan  sanomastaan,  hänen  olisi  äärettömän 
helppoa  tehdä  se  niin,  ettei  kenellekään  jäisi  epäilyksen  sijaa.  Miksi  tätä  ei  ole 
tapahtunut,  vaan  ufot  esittävät  viestinsä  salavihkaa  ja  vain  niistä  kiinnostuneille 
ihmisille?  Vastaus  lienee  ilmeinen. 

Puoskarinpaljastaja  uudessa  ajassa 

Matti  V  irtanen 


Martin  Gardner:  The  New  Age:  Notes  of  a  Fringe  Watcher.  Pro- 
metheus  Books  1988. 

Yhdysvaltalaisen  veteraaniskeptikon  Martin  Gardnerin  kirja  jatkaa  tuttua  linjaa, 
jonka  kirjoittaja  loi  aiemmissa  vastaavissa  teoksissaan  Fads  and  Fallacies  in  the 
Name  of  Science  (1952)  ja  Science:  Good,  bad  and  Bogus  (1981), 

Gardnerin  uuden  kirjan  nimi  antaa  ehkä  hieman  harhaanjohtavan  kuvan  sen  sisäl¬ 
löstä.  Teos  ei  ole  yhtenäinen  katsaus  tämän  vuosikymmenen  New  Age  -touhuihin, 
vaan  sisältää  laajan  valikoiman  kirjoituksia  sekalaisista  aiheista.  Skeptistä  kirjalli¬ 
suutta  julkaiseva  Prometheus  Books  -kustantamo  tuntee  näemmä  alansa  markki- 
nointimetkut;  kirja  nimeltä  Miscellaneous  Articies  by  Martin  Gardner  olisi  tuskin 
ollut  yhtä  helposti  kaupattavissa. 

Kirjassa  on  yhteensä  33  artikkelia,  jotka  on  julkaistu  aiemmin  mm.  The  Skepti- 
cai  inquirerissa,  Discover  -lehdessä  ja  New  York  Timesissa.  Gardner  lähestyy 
mielellään  teemojaan  ihmisten  kautta:  artikkeleiden  nimissä  vilahtelevat  mm. 
Margaret  Mead,  Shirley  MacLaine,  Arthur  Koestler,  Wilhelm  Fliess,  D.D.  Home, 
Tommy  Gold,  Rupert  Sheidrake  ja  Gardnerin  lempikahjo,  skientologian  perustaja 
L.  Ron  Hubbard. 

Kirjoittajamme  ei  juuri  anna  armoa  rajatiedon  lavealle  polulle  eksyneille  päähen¬ 
kilöilleen.  Mitä  innokkaammin  he  sovittelevat  tieteen  valekaapua  hartioilleen,  sitä 
syvempiä  ovat  Gardnerin  viillot.  Stephen  Jay  Gould  nimitti  Gardneria  osuvasti 
"puoskarinpaljastajaksi"  arvostellessaan  hänen  edellistä  kirjaansa.  Paljastajam¬ 
me  ei  ole  kyllästynyt,  vaikka  hän  on  jatkanut  työtään  jo  yli  35  vuotta. 

Tietenkään  Gardnerin  näkemykset  eivät  ole  aivan  uunituoreita  -  kokeilkaapa  itse 
keksiä  uusia  näkökulmia  esimerkiksi  paranormaalien  ilmiöiden  ihmeelliseen  maail¬ 
maan.  The  New  Age  on  mielestäni  parhaimmillaan  silloin  kun  Gardner  jättää 
yliluonnolliset  asiat  sivuun  ja  kirjoittaa  pieniä  katsauksiaan  tieteen  ja  tekniikan 
historiaan.  Gardnerissa  on  se  hyvä  puoli,  että  hän  ei  suhtaudu  tosikkomaisesti 
tavallisiin  hulluihin. 

Kirjan  riemukkain  luku  on  mielestäni  Perpetuai  Motion,  jossa  Gardner  esittelee 
historian  parhaita  ikiliikkujayritelmiä.  Hän  luokittelee  ikiliikkujan  rakentajat  kol¬ 
meen  ryhmään:  1.  Rehelliset,  mutta  tietämättömät  keksijät,  jotka  eivät  tunne 
fysiikkaa  tarpeeksi  hyvin  tiedostaakseen  tehtävänsä  toivottomuutta.  2.  Huijarit, 

jotka  tietävät  ettei  heidän  laitteensa  voi  toimia,  mutta  jotka  siitä  huolimatta 
ovat  valmiita  niistämään  mahdollisimman  monelta  typerykseltä  niin  paljon  rahaa 
kuin  mahdollista.  3.  Hurskaat  petkuttajat,  jotka  liittävät  vilpittömään  tarkoi¬ 
tukseensa  hieman  taiteellista  opportunismia. 

Oivallinen  jaottelu,  jota  voisi  hyvin  soveltaa  muihinkin  ihmisryhmiin.  Gardner 
sympatisoi  ensimmäisen  ryhmän  keksijöitä  ja  yrittää  ymmärtää  kolmanteen  ryh¬ 
mään  ajautuneita.  Toisen  ryhmän  huijarit  saavat  ansaitsemaansa  huutia. 

Gardnerin  kirjaa  ei  valitettavasti  ole  suomalaisten  kirjakauppojen  hyllyissä,  mutta 
sitä  voi  tilata  kustantajalta.  Prometheus  Booksin  osoite  on  700  East  Amherst 
Street  /  Buffalo,  New  York  14215  /  USA.  Samasta  osoitteesta  saa  myös  Pro- 
metheuksen  kirjaluettelon,  jossa  esitellään  kolmisensataa  teosta. 


Skepsiksen  tiedotuksia 


Pahoiaisen  asianajaja 

Skepsiksen  ensimmäinen  kirja  ilmestyy  ensi  kevään  aikana.  Kirjan  nimi  on  Pa¬ 
holaisen  asianajaja  -  opaskirja  skeptikolle.  Sen  kymmenestä  artikkelista  seit¬ 
semän  perustuu  viime  talven  esitelmiin.  Niitä  täydentävät  Carl  Saganin,  Ilkka 
Tuomen  ja  Matti  Virtasen  artikkelit.  Kirjan  kustantaa  Tähtitieteellinen  yhdistys 
Ursa,  joka  myy  sitä  Skepsiksen  jäsenillä  samaan  kirjakauppahintaa  edullisempaan 
jäsenhintaan  kuin  ursalaisille.  Ennakkotilaushinta  on  88  markkaa  Lähetämme 
tilauskupongin  seuraavan  lehden  mukana. 

Kirjaa  varten  kertyi  aika  paljon  materiaalia,  ja  kaikki  ei  mahtunut  mukaan. 
Pois  jäi  monia  mielenkiintoisia  artikkeleita,  jotka  olisivat  vaatineet  muokkaa¬ 
mista  enemmän  kuin  mihin  toimituksella  oli  aikaa.  Yritämme  julkaista  niitä  joko 
tässä  lehdessämme  tai  mahdollisesti  myöhemmin  julkaistavassa  toisessa  kirjassa 
Paholaisen  asianajajan  paluu. 

Bändin  vierailu  siirtyi  toukokuuksi 

Skepsis  ry:n  syksyn  1988  huippukohta,  yhdysvaltalaisen  taikurin  James  Bändin 
Suomen-vierailu  meni  valitettavasti  mönkään.  Syynä  oli  Bändin  sairastuminen, 
joka  oli  kuulemma  ylirasituksesta  johtuvaa.  Hänellä  oli  takanaan  mm.  Kiinan- 
matka  ja  julkinen  hullunmylly  /Vature-lehden  homeopatiasekoilun  takia  (ks.  juttu 
sivulla  6). 

Taikurimme  tauti  ei  kuitenkaan  oiiut  vakavaa  iaatua.  Pari  viikkoa  ievättyään  hän 
iähti  kuin  lähtikin  Euroopan-matkaiie.  Matkareitistä  ieikattiin  kuitenkin  pohjoi¬ 
nen  puolisko  pois;  kirjoittaessani  tätä  21.  marraskuuta  Randi  on  parhaiilaan 
Roomassa.  Edeiiisenä  iltana  hän  oli  esiintynyt  Italian  televisiossa. 

CSICOPin  toiminnanjohtaja  Mark  Plummer  lupaa  Skepsikselle  lähettämässään 
kirjeessä,  että  Randi  ei  aio  pettää  pohjolan  skeptikkoja,  vaan  on  itse  asiassa 
innokkaasti  tulossa  tänne  ensi  keväänä. 

Vierailu  on  yhdistetty  Euroopan  skeptikoiden  ensimmäiseen  yhteiskokoukseen, 
joka  pidetään  Munchenissä  toukokuun  ensimmäisellä  viikolla.  Randin  matka¬ 
reitiksi  tuon  kokouksen  jälkeen  on  kaavailtu  Munchen  -  Luxemburg  -  Bryssel 
-  Amsterdam  -  Utrecht  -  Berliinit  -  Helsinki  -  Tukholma  -  Oslo  -  Bergen  - 
Reykjavik  -  Florida  (Randi  asuu  Orlandossa). 

Skepsiksen  hallituksessa  on  alustavasti  sovittu,  että  Handille  järjestetään  Hel¬ 
singissä  samantapainen  parin  päivän  ohjelma  kuin  syksyksi  oli  suunniteltu.  Se 
tarkoittaa  yleisöluentoa,  televisioesiintymistä,  tiedotustilaisuutta,  yhteistä  illallis¬ 
ta  Skepsiksen  jäsenten  kanssa  ja  lounasta  suomalaisten  taikureiden  kanssa.  Jos 
mielessänne  on  muita  ideoita.  Skepsiksen  hallitus  ottaa  niitä  mielellään  vastaan. 
Ei  kuitenkaan  mitään  ylirasittavaa,  kiitos. 

Seuraavat  esitelnnät 

Tammikuun  18.  päivän  esitelmätilaisuudessa  lääkäri  Pekka  Roponen  kertoo  hyp¬ 
noosista. 

Kevään  muiden  esitelmien  aiheet  ilmoitetaan  lehden  seuraavassa  numerossa,  joka 
toivottavasti  ilmestyy  tammikuun  lopulla.  Päivämäärät  ovat  joka  tapauksessa 
15.2,  15.3,  12.4  ja  10.5.  Kaikki  esitelmät  ovat  keskiviikkoisin  ja  ne  pidetään 
Porthanian  luentosalissa  IV  kello  18.  Kaikki  asiasta  kiinnostuneet  ovat  tervetul¬ 
leita. 

Jos  haluat  liittyä  Skepsiksen  jäseneksi  tai  haluat  lisätietoja  yhdistyksestä,  lähetä 
allaoleva  lomake  täytettynä  Skepsiksen  sihteerille  (osoite  löytyy  sivulta  2). 


Jäsenanomus 

Hyväksyn  Skepsis-yhdistyksen  säännöissä  määritellyt  tarkoituksen  ja  toimintape¬ 
riaatteet  (kts.  lehden  takakansi)  ja  haluan  liittyä  yhdistyksen  jäseneksi. 

Nimi 

Ammatti  ja  oppiarvo 

Lähiosoite 

Postitoimipaikka 

Puhelin 

Työpaikka 

Lähiosoite 

Postitoimipaikka 

Puhelin 

Kokemus  Skepsiksen  toimialaan  liittyvistä  asioista,  mahdolliset  aihetta  sivuavat 
julkaisut,  jäsenyys  muissa  tieteellisissä  yhdistyksissä,  erityiset  mielenkiinnon  koh¬ 
teet  (käytä  tarvittaessa  erillistä  paperia): 


Päiväys 


Allekirjoitus 


Skepsis  on  1987  perustettu  suomalaisten  skeptikkojen  yhdistys.  Skep¬ 
siksen  toimintaperiaatteet  ovat  samantapaiset  kuin  yhdysvaltalaisen 
CSICOPin  (Committee  for  the  Scientific  Investigation  of  Claims  of 
the  Paranormal),  mutta  se  toimii  täysin  itsenäisesti  vaikkakin  yhteis¬ 
työssä  CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  pe¬ 
riaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väittei¬ 
den  paikkansapitävyyteen  kantaa  apriorisin,  tutkimusta  edeltävin 
perustein. 

-  Ylläpitää  tällaisesta  tutkimuksesta  kiinnostuneiden  ihmisten  ver¬ 
kostoa  seka  pitää  yhteyttä  vastaavanlaisiin  yhteisöihin  kotimaassa 
ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia  artik¬ 
keleja  ja  kirjoja  sekä  laatia  tällaisia  väitteitä  sisältävien  julkaisujen 
bibliografioita. 

-  Järjestää  alaan  liittyviä  kokouksia  ja  konferensseja  seka  harjoittaa 
valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi 
yksityishenkilöitä  ja  oikeuskelpoisia  yhteisöjä,  jotka  hyväksyvät  edellä 
mainitut  yhdistyksen  periaatteet. 


